2003/253/EY: Neuvoston päätös, tehty 19 päivänä joulukuuta 2002, Euroopan yhteisön ja Kanadan välisen sopimuksen tekemisestä kirjeenvaihtona GATT 1994 -sopimuksen XXVIII artiklan nojalla EY:n CXL-luettelossa mainittujen viljaa koskevien myönnytysten muuttamiseksi



Virallinen lehti nro L 095 , 11/04/2003 s. 0036 - 0037



Neuvoston päätös, tehty 19 päivänä joulukuuta 2002, Euroopan yhteisön ja Kanadan välisen sopimuksen tekemisestä kirjeenvaihtona GATT 1994 -sopimuksen XXVIII artiklan nojalla EY:n CXL-luettelossa mainittujen viljaa koskevien myönnytysten muuttamiseksi (2003/253/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Neuvosto valtuutti komission 26 päivänä heinäkuuta 2002 avaamaan GATT 1994 -sopimuksen XXVIII artiklan mukaiset neuvottelut eräiden viljoja koskevien myönnytysten muuttamiseksi. Euroopan yhteisö ilmoittikin WTO:lle 26 päivänä heinäkuuta 2002 aikeestaan muuttaa eräitä EY:n CXL-luettelossa mainittavia myönnytyksiä. (2) Komissio on käynyt neuvotteluja perustamissopimuksen 133 artiklalla perustettua komiteaa kuullen ja neuvoston antamien neuvotteludirektiivien mukaisesti. (3) Kanada on WTO:n jäsen, jolle asianomaisten tuotteiden vienti on tärkeätä, ja komissio on neuvotellut sen kanssa kirjeenvaihtona tehdyn sopimuksen. (4) Tämän vuoksi Euroopan yhteisön ja Kanadan välinen kirjeenvaihtona tehty sopimus olisi hyväksyttävä. (5) Jotta voitaisiin varmistaa, että sopimusta voidaan soveltaa täysimääräisesti viimeistään 1 päivästä tammikuuta 2003 ja siihen saakka, kun viljan yhteisestä markkinajärjestelystä 30 päivänä kesäkuuta 1992 annettu neuvoston asetus (ETY) N:o 1766/92(1) muutetaan, komissiolle olisi annettava lupa vahvistaa väliaikaisia poikkeuksia kyseisestä asetuksesta. (6) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(2) mukaisesti, ON PÄÄTTÄNYT SEURAAVAA: 1 artikla Hyväksytään yhteisön puolesta GATT 1994 -sopimuksen XXVIII artiklan nojalla Euroopan yhteisön ja Kanadan välillä kirjeenvaihtona tehty sopimus GATT 1994 -sopimuksen liitteenä olevassa EY:n CXL-luettelossa mainittujen viljaa koskevien myönnytysten muuttamisesta. Sopimuksen teksti on tämän päätöksen liitteenä. 2 artikla Komissio voi, siinä määrin kuin on tarpeen tämän asetuksen täysimääräisen soveltamisen varmistamiseksi 1 päivään tammikuuta 2003 mennessä, poiketa neuvoston asetuksen (ETY) N:o 1766/92 säännöksistä tämän päätöksen 3 artiklan 2 kohdassa tarkoitettua menettelyä noudattaen, kunnes kyseinen asetus muutetaan, mutta enintään 30 päivään kesäkuuta 2003 asti. 3 artikla 1. Komissiota avustaa asetuksen (ETY) N:o 1766/92 23 artiklalla perustettu viljan hallintokomitea. 2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä. Päätöksen 1999/468/EY 4 artiklan 3 kohdassa tarkoitettu ajanjakso vahvistetaan yhdeksi kuukaudeksi. 3. Komitea vahvistaa työjärjestyksensä. 4 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus yhteisöä sitovasti. Tehty Brysselissä 19 päivänä joulukuuta 2002. Neuvoston puolesta Puhemies M. Fischer Boel (1) EYVL L 181, 1.7.1992, s. 21, asetus sellaisena kuin se on viimeksi muutettuna asetuksella (EY) N:o 1666/2000 (EYVL L 193, 29.7.2000, s. 1). (2) EYVL L 184, 17.7.1999, s. 23.